Pismo pape Ivana Pavla II. kardinalu Franji Kuhariću od 5. rujna 1991.
Vijest o žestokim oružanim sukobima prošlih dana u raznim dijelovima Hrvatske, upravo tek što je bio potpisan sporazum o prekidu vatre između svih zainteresiranih strana posredništvom Europske zajednice, duboko me ražalošćuju i povećavaju moju zabrinutost za sudbinu hrvatskog naroda i svih naroda u Jugoslaviji. 

U ovim časovima boli i nesigurnosti želim prije svega izraziti svoju solidarnost s obiteljima poginulih i ranjenih, sa svima koji prestrašeni bježe i posebno s cijelim hrvatskim narodom koji je nemoćan da zaustavi katastrofu. 

Sveta Stolica još jednom izriče žaljenje radi pribje-gavanja oružanoj sili i posebno osuđuje upotrebu svakovrsnih sredstava velike razorne moći. Ona snažno podrupire sve inicijative koje poduzima međunarodna zajednica, a na poseban način mirovnu konferenciju sazvanu za iduću subotu zato da se zaustave neprijateljstva i da se započne sa sporazumnim rješavanjem problema. 

Da bismo mogli od Božjeg milosrđa isprositi svršetak rata u Hrvatskoj, mir i slogu za sve narode u raznim repulikama Jugoslavije, pozvao sam vjernike Katoličke Crkve u cijelom svijetu da se ujedine u molitvi sa mnom u nedjelju 8. rujna na blagdan Rođenja Blažene Djevice Marije. 

Neka Vaša Uzoritost priopći tu inicijativu biskupima Hrvatske i drugih republika, pozvaviši ih da za sljedeću nedjelju u svim župama svojih biskupija organiziraju posebni dan molitve za mir u Hrvatskoj i u cijeloj Jugoslaviji. 

Sa srdačnim apostolskim blagoslovom

20. stoljeće
Pisma